Crys Gwyn

Y Crys Gwyn (Ffrangeg: maillot blanc, Eidaleg: maglia bianca) yw'r crys a wisgir gan y reidiwr ifanc sydd â'r safle uchaf mewn dosbarthiad cyffredinol sawl ras seiclo. Mae'n galluogi'r reidiwr sy'n arwain y dosbarthiad mewn ras sawl cymal i gael ei adnabod yn hawdd yng nghanol y grŵp. Diffinnir reidiwr ifanc mewn rasys proffesiynol gan amlaf fel rhywun o dan 26 mlwydd oed.

Mae rasys sy'n gwobrwyo'r crys gwyn yn cynnwys:
Tour de France
Deutschland Tour
Giro d'Italia (maglia bianca, reidwyr odan 25)
Paris–Nice
Tour of California (reidwyr odan 23)
Tour of Ireland

Crysau gwyn eraill
Mae rhai rasys yn gwobrwyo'r crys gwyn am resymau gwahanol i'r arfer. Yr enwocaf yw'r Vuelta a España, lle adnabyddir y reidiwr grau yn y dosbarthiad cyfunedig, sef cyfuniad o'r pwyntiau a enillir yn y dosbarthiad cyffredinol, pwyntiau a mynyddoedd. Y reidiwr gyda'r cyfanswm lleiaf sy'n ennill y crys. Mae'n grys gymharol newydd, wedi iddi gael ei chyflwyno yn 2003.http://www.cyclingpost.com/protour/races/vueltah.shtml Yn Vuelta a España 1941, rhoddwyd crys gwyn i arweinydd y dosbarthiad cyffredinol.http://www.cyclingrevealed.com/timeline/Race%20Snippets/VaE/VaE1941.htm

Gwobrwyir crys gwyn yn y Vuelta al País Vasco i arweinydd y dosbarthiad pwyntiau.http://autobus.cyclingnews.com/photos/2009/apr09/paisvasco09/index.php?id=/photos/2009/apr09/paisvasco09/paisvasco094/luisleonpodium Rhoddir crys gwyn gyda streipiau gwyrdd yn y Volta a Catalunya ar gyfer y dosbarthiad cyffredinol.http://www.bike-zone.com/photos/2006/may06/catalunya06/?id=catalunya067/Par765387 Rhoddir crys gwyn y Tour de Suisse ar gyfer y dosbarthiad sbrint,http://www.bike-zone.com/photos/2008/jun08/suisse08/index.php?id=/photos/2008/jun08/suisse08/suisse088/TDS08St8098 sy'n wahanol i'r dosbarthiadau pwyntiau cyffredin gan y gwobrwyir pwyntiau am sbrintiau yng nghanol cymalau yn unig, ac nid ar ddiwedd cymal.

Mae'r Tour Down Under yn gwobrwyo crys gwyn gyda peipio gwyrdd ar gyfer Brenin y Mynyddoedd.

Cyfeiriadau

Categori:Crysau
Categori:Tour de France
Categori:Gwobrau chwaraeon